ai4bharat/Pralekha huggingface dataset:
వాణిజ్యం, పరిశ్రమల మంత్రిత్వ శాఖ
భారతదేశం- ఐరోపా సమాజం ట్రేడ్ అండ్ టెక్నాలజీ కౌన్సిల్ మొదటి మంత్రివర్గ సమావేశంలో..
వర్కింగ్ గ్రూప్స్ 1 & 2 కోసం భాగస్వామ్య పక్షాల కార్యక్రమం
ఇండియా-యూరోపియన్ యూనియన్  ట్రేడ్ అండ్ టెక్నాలజీ కౌన్సిల్  మొదటి మంత్రివర్గ సమావేశంలో భాగంగా వర్కింగ్ గ్రూప్స్ 1 & 2 కోసం భాగస్వామ్య పక్షాల సమావేశం జరిగింది. ఈ సమావేశానికి కేంద్ర వాణిజ్యం & పరిశ్రమలు, జౌళి, వినియోగదారుల వ్యవహారాలు, ఆహారం & ప్రజా పంపిణీ శాఖల మంత్రి శ్రీ పియూష్ గోయల్, విదేశాంగ మంత్రి  డాక్టర్ ఎస్ జైశంకర్ మరియు భారతదేశం వైపు ఎలక్ట్రానిక్స్ మరియు ఇన్ఫర్మేషన్ టెక్నాలజీ  కేంద్ర సహాయ మంత్రి రాజీవ్ చంద్రశేఖర్ సహాధ్యక్షులుగా వ్యవహరించారు. ఈయూ తరఫున యూరోపియన్ కమిషన్ ఎగ్జిక్యూటివ్ వైస్ ప్రెసిడెంట్ మిస్. మార్గరెట్ వెస్టేజర్ మరియు  వైపు యూరోపియన్ కమీషనర్ శ్రీ థెరీ బ్రెటన్ సహాధ్యక్షులుగా వ్యవహరించారు. ఈ కార్యక్రమానికి భారతదేశం మరియు ఈయూ రెండు పక్షాల నుంచి వివిధ వ్యాపార రంగాలకు చెందిన 18 మంది వాటాదారులు తమ అభిప్రాయాలు మరియు సూచనలను అందించారు. భారతదేశం వైపు నుండి, డిజిటల్ మరియు సాంకేతిక రంగానికి  ప్రాతినిధ్యం వహించే ఐదుగురు వాటాదారులు ఉన్నారు. ముగ్గురు క్లీన్ మరియు గ్రీన్ ఎనర్జీ టెక్నాలజీలకు  ప్రాతినిధ్యం వహిస్తున్నారు. ఈ చర్చల్లో డిజిటల్ టెక్నాలజీలు, ఆవిష్కరణలు మరియు అంతరాయాలపై సమస్యలు; సరిహద్దు వ్యాపారి చెల్లింపుల కోసం పరస్పర చర్య; తిరిగి ప్రపంచీకరణ; భారతదేశం మరియు ఈయూ మధ్య డిజిటల్ వాణిజ్యం మరియు పెట్టుబడులను పెంపొందించడానికి శ్రావ్యమైన ప్రమాణాలు, నిబంధనలు, విధానాలను ప్రారంభించడం; స్కేల్కు డిజిటల్ పరివర్తన, ప్రతిభను పునరుద్ధరించడం మరియు మెరుగుపరిచే అవసరం; కొత్త ఆవిష్కరణలు మరియు సాంకేతికతలను ఎనేబుల్ చేసే ధృవపత్రాలు; గ్రీన్ హైడ్రోజన్ ఉత్పత్తిపై ఎంగేజ్మెంట్ల; బ్యాటరీ వ్యవస్థలు మరియు రీసైక్లింగ్; మెరుగైన యాక్సెస్ కోసం ఛార్జింగ్ సిస్టమ్లను పెంచడం; వ్యర్థాలు మరియు నీటి నిర్వహణ మొదలైన అంశాలు తెరపైకి వచ్చాయి. మంత్రి పీయూష్ గోయల్ తన ప్రసంగంలో తదుపరి జోక్యాలలో, కొత్త డిజిటల్ టెక్నాలజీల యొక్క ప్రాముఖ్యతను నొక్కి చెప్పారు మరియు ఇప్పటికే ఉన్న ప్రతిభను పునరుద్దరించటానికి మరియు మెరుగుపరచడంలో సహాయపడే వాటి పరివర్తనలు గురించి ప్రస్తావించారు. డిగ్రీలు/కోర్సులను పరస్పరం గుర్తించుకోవడం వల్ల ఇరువైపులా ఉమ్మడి నైపుణ్యాభివృద్ధి సాధ్యమవుతుందని మంత్రి తెలియజేశారు. పరస్పర సున్నితత్వాల ఆధారంగా లోతైన అవగాహన కలిగి ఉండటానికి, వర్కింగ్ గ్రూపులు క్రమానుగతంగా నిమగ్నమవ్వాలని మరియు నైపుణ్యం మరియు ప్రతిభ, సెమీకండక్టర్ పర్యావరణ వ్యవస్థ మొదలైన వాటి కోసం స్పష్టమైన మరియు గుర్తించదగిన డెలివరీల వైపు వెళ్లడానికి ప్రత్యేక ట్రాక్లను గుర్తించాలని కూడా ఆయన ఈ సందర్భంగా భాగస్వామ్య పక్షాలకు సూచించారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్ -19 కోసం 36 రోజుల్లో బీపాప్ నాన్ ఇన్వాసివ్ వెంటిలేటర్ “స్వస్త్వాయు” ను అభివృద్ధి చేసిన సి.ఎస్.ఐ.ఆర్-నేషనల్ ఏరోస్పేస్ లాబొరేటరీస్ , బెంగళూరు
ఈ వ్యవస్థ భద్రత, పనితీరు కోసం ఎన్ఏబిఎల్ గుర్తింపు పొందిన ఏజెన్సీలు ధృవీకరించాయి, కఠినమైన బయోమెడికల్ పరీక్షలు జరిగాయి
సి.ఎస్.ఐ.ఆర్-నేషనల్ ఏరోస్పేస్ లాబొరేటరీస్ , బెంగళూరు కోవిడ్-19 రోగులకు చికిత్స చేయడానికి 36 రోజుల రికార్డు సమయంలో నాన్ -ఇన్వాసివ్ బీపాప్ వెంటిలేటర్ను అభివృద్ధి చేసింది. హెచ్ఈపిఏ ఫిల్టర్ తో అంతర్నిర్మిత బయో కాంపాజిబుల్ “3 డి ప్రింటెడ్ మానిఫోల్డ్ & కప్లర్” తో లూప్ అడాప్టివ్ కంట్రోల్ సిస్టమ్ . ఈ ప్రత్యేక లక్షణాలు వైరస్ వ్యాప్తి భయాన్ని తగ్గించడానికి సహాయపడతాయి. ఇది ఆక్సిజన్ సాంద్రత లేదా పటిష్టమైన యూనిట్ను బాహ్యంగా అనుసంధానించే నిబంధనతో అప్రయత్నపూర్వక, సిపిఎపి, టైమ్డ్, ఆటో బిపాప్ మోడ్లు వంటి లక్షణాలను కలిగి ఉంది. ఈ వ్యవస్థ, భద్రత, పనితీరు కోసం ఎన్ఏబిఎల్ గుర్తింపు పొందిన ఏజెన్సీలచే ధృవీకరించబడింది. ఈ వ్యవస్థపై ఎన్ఐఎల్ హెల్త్ సెంటర్లో కఠినమైన బయోమెడికల్ పరీక్షలు మరియు బీటా క్లినికల్ ట్రయల్స్ కూడా జరిగాయి.
ఈ యంత్రం యొక్క ప్రధాన ప్రయోజనం ఏమిటంటే, ప్రత్యేకమైన నర్సింగ్ లేకుండా ఉపయోగించడం సులభం, ఖర్చుతక్కువ, కాంపాక్ట్, అధికంగా స్వదేశీ పరికరాలతో రూపొందించారు. ప్రస్తుత కోవిడ్-19 మహమ్మారి నేపథ్యంలో వార్డులలోని కోవిడ్-19 రోగులకు చికిత్స చేయడానికి, తాత్కాలిక ఆస్పత్రులకు, డిస్పెన్సరీలకు ఇది అనువైనది. సిఎస్ఐఆర్-ఎన్ఏఎల్ ఆమోదం కోసం రెగ్యులేటరీ అధికారులతో ముందుకు తీసుకెళ్లే ప్రక్రియలో ఉంది, త్వరలోనే అనుమతి వస్తుందని భావిస్తున్నారు. సిఎస్ఐఆర్-ఎన్ఏఎల్ ఇప్పటికే ప్రధానమైన ప్రభుత్వ / ప్రైవేట్ పరిశ్రమలతో ఉత్పత్తికి ఉమ్మడి భాగస్వామిగా సంభాషణను ప్రారంభించింది.
సిఎస్ఐఆర్ డీజీ డాక్టర్ శేఖర్ సి మాండే, సిఎస్ఐఆర్ ఎన్ఎఎల్ బృందాన్ని ప్రశంసించారు, ఇది ఏరోస్పేస్ డిజైన్ రంగంలో దాని నైపుణ్యం ఆధారంగా స్పిన్-ఆఫ్ టెక్నాలజీని ప్రారంభించినందుకు ఆయన అభినందించారు. 1998 మే 11 న దేశీయంగా అభివృద్ధి చెందిన హన్సా -3 విమానంలో సిఎస్ఐఆర్-ఎన్ఎల్ అందించిన సహకారాన్ని ఆయన గుర్తుచేసుకున్నారు, ఇది జాతీయ సాంకేతిక దినోత్సవం సందర్భంగా కూడా జరుపుకునే విజయాలలో ఒకటి. భారతదేశం, విదేశాలలో పల్మనాలజిస్టుల అనుభవం, కొన్ని ప్రత్యేక ఆధారాలు ప్రకారం, సిఎస్ఐఆర్-ఎన్ఏఎల్ బాహ్యంగా అనుసంధానించబడిన ఆక్సిజన్ సాంద్రతతో బీపాప్ నాన్ ఇన్వాసివ్ వెంటిలేటర్ను అభివృద్ధి చేసింది.
ఇది మితమైన లేదా మధ్య దశ కోవిడ్-19 రోగుల చికిత్సకు అనువైనదని సిఎస్ఐఆర్-ఎన్ఏఎల్ డైరెక్టర్ శ్రీ జితేంద్ర జె. జాదవ్ పేర్కొన్నారు. ఎలక్ట్రానిక్స్ విభాగం అధిపతి డాక్టర్ సి.ఎమ్. ఆనంద, నాయకత్వంలో టెక్నోక్రాట్లు మరియు వైద్య నిపుణుల బృందం చేసిన ప్రయత్నాల కారణమే ఈ సంపూర్ణ విజయం అని అన్నారు. ఎన్ఏఎల్ చీఫ్ మెడికల్ ఆఫీసర్ డాక్టర్ అమర్నారాయణన్ డి, డాక్టర్ వీరెన్ సర్దానా - రెస్పిరేటరీ ఫిజియాలజిస్ట్ సిఎస్ఐఆర్-ఐజిఐబి, వీరంతా కోవిడ్ -19 సందర్బంగా అవిశ్రాంతంగా పనిచేసిన ఎన్ఏఎల్ లోని శాస్త్రవేత్తల బృందం.
#CSIRFightsCovid-19
#NationalTechnologyDay2020
రహదారి రవాణా, హైవేల మంత్రిత్వ శాఖ
ప్రజల ఇబ్బందులు తొలగించేలా కేంద్ర రహదారి రవాణా, హైవేల మంత్రిత్వ శాఖ నోటిఫికేషన్ వాహన కార్యకలాపాలు, రెన్యువల్స్కు సంబంధించిన డాక్యుమెంట్ల గడువు పెంపు జులై 31 వరకు అదనపు లేదా ఆలస్య రుసుము వసూలు చేయకూడదని నిర్దేశం
దేశంలో సంపూర్ణ లాక్డౌన్ సందర్భంగా... మార్చి 24, 2020న కేంద్ర హోం మంత్రిత్వ శాఖ జారీ చేసిన నోటిఫికేషన్ నం.40-3/2020-DM-I మార్గదర్శకాలు, తదుపరి సవరణలకు అనుగుణంగా... మోటారు వాహనాల చట్టం-1988, కేంద్ర మోటారు వాహనాల నిబంధనలు-1989 కి సంబంధించిన డాక్యుమెంట్ల చెల్లుబాటుపై.. మార్చి 30, 2020న కేంద్ర రహదారి రవాణా, హైవేల మంత్రిత్వ శాఖ సూచనలు జారీ చేసింది. దేశంలో చాలా వాహనాలకు సంబంధించిన డాక్యుమెంట్లు ఫిబ్రవరి 1, 2020తో గడువు ముగిశాయి. లేదా జూన్ 30తో గడువు ముగియనున్నాయి.
లాక్డౌన్ కారణంగా... ఆయా డాక్యుమెంట్ల గడువును పొడిగించలేకపోయినా, పొడిగించాల్సివున్నా, అలాంటి డాక్యుమెట్లను 2020 జూన్ 30 వరకు చెల్లుబాటు అయ్యే పత్రాలుగానే పరిగణించాలని సంబంధింత అధికారులకు కేంద్ర రహదారి రవాణా, హైవేల మంత్రిత్వ శాఖ సూచించింది.
లాక్డౌన్తోపాటు, ప్రభుత్వ రవాణా కార్యాలయాలు మూసివేసిన కారణంగా... కేంద్ర మోటారు వాహనాల నిబంధనలు-1989 కింద తప్పనిసరిగా చెల్లించాల్సిన వివిధ రుసుములు, ఆలస్య రుసుముల విషయంలో దేశవ్యాప్తంగా ప్రజలు ఇబ్బందులు పడుతున్నారని ప్రభుత్వం దృష్టికి వచ్చింది. వివిధ సేవలు, రెన్యువల్స్కు సంబంధించిన రుసుములు ముందుగానే చెల్లించినా, లాక్డౌన్ కారణంగా వాటికి సంబంధించిన ప్రక్రియ పూర్తి కాని సంఘటనలు కూడా దేశవ్యాప్తంగా ఉన్నాయి. ఆర్టీవో కార్యాలయాలు మూసివేయడం వల్ల ప్రజలు ఫీజులు చెల్లించడానికి ఇబ్బందులు పడుతున్నట్లు కూడా కేంద్ర ప్రభుత్వం గమనించింది.
ఈ ఇబ్బందులు తొలగించేలా కేంద్ర రహదారి రవాణా, హైవేల మంత్రిత్వ శాఖ ఆదేశాలు జారీ చేసింది. ఫిబ్రవరి 1, 2020న లేదా తర్వాత వాహన కార్యకలాపాలు, రెన్యువల్స్కు రుసుములు చెల్లించినా సంబంధించిన ప్రక్రియ పూర్తి కాకపోతే, అవి చెల్లుబాటులోనే ఉన్నట్లు పరిగణించాలని అధికారులను ఆదేశించింది. ఫిబ్రవరి 1, 2020 నుంచి లాక్డౌన్ కాలం వరకు ఫీజుల చెల్లింపులో ఆలస్యమై ఉంటే, వాటికి సంబంధించి జులై 31 వరకు అదనపు లేదా ఆలస్య రుసుము వసూలు చేయకూడదని ఆదేశాల్లో పేర్కొంది.
(Visitor Counter : 166
వాణిజ్యం, పరిశ్రమల మంత్రిత్వ శాఖ
జాతీయ స్టార్టప్ అవార్డులు 2023కు దరఖాస్తులను సమర్పించేందుకు ఆఖరు తేదీ 15 జూన్ 2023 వరకు పొడిగింపు
వాణిజ్య, పరిశ్రమల మంత్రిత్వ శాఖ పరిధిలోని పరిశ్రమ, అంతర్గత వాణిజ్య ప్రోత్సాహక విభాగం  2020లో జాతీయ స్టార్టప్ అవార్డులను  ప్రారంభించింది. జాతీయ స్టార్టప్ అవార్డులు 2023కు దరఖాస్తుల స్వీకరణను 1 ఏప్రిల్ 2023 నుంచి ప్రారంభించారు. కాగా, దరఖాస్తులను సమర్పించేందుకు ఆఖరు తేదీని ప్రస్తుతం 15 జూన్ 2023 వరకు పొడిగించారు.
ఔత్సాహిక వ్యవస్థాపకులు, వారి వినూత్న పరిష్కారాలను వాటి విస్తారమైన సామాజిక ప్రభావాన్ని ప్రదర్శించేందుకు జాతీయ స్టార్టప్ అవార్డులు 2023 దరఖాస్తుల చివరి తేదీ పొడిగింపు అదనపు సమయాన్ని ఇస్తుంది.
కీలక ఇతివృత్తాల వ్యాప్తంగా అమృత కాలం స్ఫూర్తితో భారత్ అభివృద్ధి చెందిన ఆర్ధిక వ్యవస్థగా మార్గమైన విజన్ ఇండియా @2047కు అనుగుణంగా దేశం నలుమూలలో జరుగుతున్న ఆవిష్కరణలను జాతీయ స్టార్టప్ అవార్డులు 2023 గుర్తించి, కొనియాడుతుంది.
ప్రతి వర్గం నుంచి గెలుపొందిన ప్రతి స్టార్టప్కు రూ. 10 లక్షల నగదు బహుమతిని డిపిఐఐటి అందిస్తుంది. అంతేకాకుండా, జాతీయ స్టార్టప్ అవార్డు 2023 విజేతలు, ఫైనలిస్టులకు పెట్టిబడుదారుల, ప్రభుత్వ నెట్వర్క్ల అందుబాటు, మార్గదర్శక కార్య్రమాలు, అంతర్జాతీయ మార్కెట్ల పరిచయం, కార్పొరేట్లు, యూనికార్న్లతో సంబంధాలు, వివిధ ఇతర విలువైన వనరులు సహా ప్రత్యేకమైన హ్యాండ్హోల్డింగ్  తోడ్పాటును అందిస్తారు.
భారతీయ స్టార్టప్ పర్యావరణ వ్యవస్థను విప్లవీకరించిన దార్శనికుల అమూల్య తోడ్పాటును మూడు విజయవంతమైన ఎడిషన్ల ద్వారా ఈ ప్రతిష్ఠాత్మక అవార్డులు పట్టి చూపాయి.
స్టార్టప్ పర్యావరణ వ్యవస్థలోని ఎనేబ్లర్లను, అసాధారణమైన స్టార్టప్లను గుర్తించి, బహుమానం ఇచ్చే లక్ష్యంతో ఎన్ఎస్ఎ ప్రారంభమైంది. ఈ వ్యవస్థలు ఆవిష్కరణలను పోషించి, అపూర్వమైన ఉత్పత్తులను సృష్టించి, ప్రత్యక్ష సామాజిక ప్రభావాన్ని ప్రదర్శించడంలో సాధనంగా ఉన్నాయి.
ఆసక్తికలిగిన వారు అధికారిక జాతీయ స్టార్టప్ అవార్డుల వెబ్సైట్ను సందర్శించి, సవరించిన గడువు అయిన 15 జూన్ 2023 నాటికల్లా తమ దరఖాస్తులను సమర్పించవచ్చు.
మరిన్ని వివరాల కోసం https://www.startupindia.gov.in/ను సందర్శించండి.
గృహ నిర్మాణం మరియు పట్టణ వ్యవహారాల మంత్రిత్వ శాఖ
శాస్త్రీయంగా మునిసిపల్ ఘన వ్యర్థాల నిర్వహణను అభ్యసనం చేస్తున్న 4,372 పట్టణ స్థానిక సంస్థలు/ నగరాలు
మునిసిపల్ ఘన వ్యర్థాల నిర్వహణ  నిబంధనలు -2016 ప్రకారం శాస్త్రీయంగా మునిసిపల్ల ఘన వ్యర్థాల నిర్వహణ అంశాన్ని 4372 పట్టణ స్థానిక స్వపరిపాలన సంస్థలు / నగరాలు చేపట్టాయి.
వాటి వివరాలు క్రింది విధంగా ఉన్నాయి:
|
|
ఘన వ్యర్థాల నిర్వహణ  కార్యాచరణ రకం
|
|
అమలు చేస్తున్న వార్డులు
|
|
మొత్తం వార్డులు
|
|
పురోగతి శాతం
|
|
ఇంటింటికీ వెళ్లి చెత్త సేకరణ
|
|
86,228
|
|
88,803
|
|
97.10 %
|
|
100 % మూల వ్యర్థాల విభజన.
|
|
72,493
|
|
88,803
|
|
81.63 %
దేశంలో రోజుకు 1,40,980 టన్నుల మునిసిపల్ వ్యర్థాలు ఉత్పత్తి అవుతున్నాయి. ఇందులో 68% అంటే 96,259 టీపీడీల మేర వ్యర్థాలు శాస్త్రీయ పద్ధతిలో ప్రాసెస్ చేయబడుతున్నాయి.
దేశంలో ఎంఎస్డబ్ల్యు నిర్వహణకు గాను మౌలిక సదుపాయాల కల్పనలో భాగంగా ఇంటింటి చెత్త సేకరణ, 100 శాతం మేర మూలాలను వేరు చేయడం మరియు వ్యర్థాలను శాస్త్రీయంగా ప్రాసెస్ చేయడం వంటి కార్యకలాపాలు ఉన్నాయి. వ్యర్థాలను శాస్త్రీయంగా ప్రాసెస్ చేయడానికి వివిధ పద్ధతులు ఉన్నాయి. వ్యర్థాల నుండి కంపోస్ట్, విద్యుత్ ఉత్పత్తి, బయో-మిథనైజేషన్, మెటీరియల్ రికవరీ సౌకర్యాలు మరియు నిర్మాణం మరియు కూల్చివేత  వ్యర్థాల రీసైక్లింగ్ మొదలైనవి ఉన్నాయి. ఎస్బీఎ-యు కింద ఎస్డబ్ల్యుఎం ప్రాజెక్ట్ల యొక్క మొత్తం ఆమోదించబడిన ఖర్చులో.. 35 శాతం మేర వ్యయాన్ని కేంద్ర సహాయం  రూపంలో విడుదల చేస్తోంది. దీనికి రాష్ట్ర ప్రభుత్వ వాటా జోడించిన తర్వాత సంబంధించిన రాష్ట్రాలు/ కేంద్రపాలిత పరిపాలన వ్యవస్థల ద్వారా సంబంధిత మునిసిపల్ కార్పొరేషన్లు/ యుఎల్బీలకు బదిలీ చేయబడుతుంది.
సామాజిక న్యాయం మరియు సాధికారత మంత్రిత్వ శాఖ ద్వారా తెలియజేయబడినట్లుగా, గుర్తించబడిన మాన్యువల్ స్కావెంజర్లు మరియు వారి ఆధారపడినవారు వారి పునరావాసం కోసం క్రింది ప్రయోజనాలను అందిస్తారు:
 కుటుంబంలో గుర్తించిన పారిశుద్ధ్య కార్మికుడికి  ఏక మొత్తంగా రూ.40,000/- సాయం
 గుర్తించబడిన మాన్యువల్ స్కావెంజర్ మరియు వారిపై ఆధారపడిన వారికి నెలకు రూ.3000 చొప్పున స్టైఫండ్తో సహా నైపుణ్య అభివృద్ధి శిక్షణ.
 స్వయం ఉపాధి ప్రాజెక్టులకు దాదాపు రూ.5 లక్షల వరకు మూలధన సబ్సిడీతో కూడిన రాయితీ రుణం.
 'జాతీయ సఫాయి కరంచారిస్ ఫైనాన్స్ అండ్ డెవలప్మెంట్ కార్పొరేషన్' స్వచ్ఛత ఉద్యోగ యోజన కింద పారిశుద్ధ్య కార్మికులు, మాన్యువల్ స్కావెంజర్లు వారిపై ఆధారపడిన వారు మురుగునీటిని, సెప్టిక్ ట్యాంకులు యాంత్రికంగా శుభ్రపరిచేందుకు అవసరమైన పారిశుధ్య సంబంధిత పరికరాలు/వాహనాల కొనుగోలుకు రూ.5.00 లక్షల వరకు మూలధన సబ్సిడీతో కూడిన రాయితీ రుణాల అందజేత.
ఈ సమాచారాన్ని గృహ మరియు పట్టణ వ్యవహారాల శాఖ సహాయ మంత్రి శ్రీ కౌశల్ కిషోర్ ఈ రోజు లోక్ సభకు ఇచ్చిన ఒక లిఖితపూర్వక సమాధానంలో తెలిపారు.
ఆర్థిక మంత్రిత్వ శాఖ
పదిహేనో ఆర్థిక సంఘం యొక్క పదవీకాలాన్ని 2019వ సంవత్సరం నవంబర్ 30వ తేదీ వరకు పొడిగించేందుకు ఆమోదం తెలిపిన మంత్రివర్గం
పదిహేనో ఆర్థిక సంఘం యొక్క పదవీకాలాన్ని 2019వ సంవత్సరం నవంబర్ 30వ తేదీ వరకు విస్తరించేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. దీని తో ఈ సంఘాని కి- నూతన వాస్తవాల ను మరియు సంస్కరణల ను దృష్టి లో పెట్టుకొని ఆర్థిక సంబంధమైనటువంటి వివిధ పోల్చదగ్గ అంచనాల ను పరిశీలించేందుకు మరియు 2020-2025 కాలాని కి గాను తన సిఫారసుల ను ఖరారు చేసేందుకు- వీలు చిక్కుతుంది.(Visitor Counter : 44
ప్రధాన మంత్రి కార్యాలయం
స్వామి వివేకానంద కు ఆయన జయంతి నాడు శ్రద్ధాంజలి ఘటించిన ప్రధాన మంత్రి
స్వామి వివేకానంద కు ఆయన జయంతి నాడు ప్రధాన మంత్రి శ్రీ నరేంద్ర మోదీ శ్రద్ధాంజలి ని సమర్పించారు. స్వామి వివేకానంద యొక్క జీవితం సదా దేశభక్తి ని, ఆధ్యాత్మిక వాదాన్ని మరియు కఠోర శ్రమ ను ప్రేరేపిస్తుంది అని ప్రధాన మంత్రి అన్నారు.
ప్రధాన మంత్రి ఒక ట్వీట్ లో -
‘‘స్వామి వివేకానంద కు ఆయన జయంతి నాడు ఇదే సాదర వందనం. ఆయన జీవనం ఎల్లవేళ ల దేశభక్తి, ఆధ్యాత్మిక వాదం మరియు కఠోర శ్రమ లకై ప్రేరణ ను అందిస్తూ ఉంటుంది. ఆయన యొక్క గొప్పవైన ఆలోచనలు మరియు ఆదర్శాలు దేశ ప్రజల కు దారి ని చూపెడుతూ ఉంటాయి.’’ అని పేర్కొన్నారు.
ప్రధాన మంత్రి కార్యాలయం
హేమవతి నందన్ బహుగుణ స్మారక తపాల బిళ్ళను విడుదల చేసిన ప్రధాన మంత్రి
ఉత్తర్ ప్రదేశ్ పూర్వ ముఖ్యమంత్రి, కీర్తిశేషులు శ్రీ హేమవతి నందన్ బహుగుణ స్మారకార్థం తీసుకు వచ్చిన ఒక తపాలా బిళ్ళ ను ప్రధాన మంత్రి శ్రీ నరేంద్ర మోదీ ఈ రోజు విడుదల చేశారు.
ఈ సందర్భంగా ప్రధాన మంత్రి మాట్లాడుతూ, శ్రీ బహుగుణ ప్రజాస్వామిక విలువలకు నిబద్ధుడైన ఒక నేత అంటూ అభివర్ణించారు. గాంధీ మహాత్ముడు, ఆచార్య వినోబా భావే, ఆచార్య నరేంద్ర దేవ్, శ్రీ రామ్ మనోహర్ లోహియా, మరియు శ్రీ చంద్రశేఖర్ అజాద్ లతో సహా పలువురు విభిన్న నేతల నుండి శ్రీ బహుగుణ ప్రేరణను పొందారని ఆయన అన్నారు.
విద్య రంగం లో మరియు దేశంలో పర్వతమయ ప్రాంతాల అభివృద్ధి లో శ్రీ బహుగుణ అందించిన తోడ్పాటు ను గురించి కూడా ప్రధాన మంత్రి సుదీర్ఘంగా వివరించారు.
ఈ కార్యక్రమంలో కమ్యూనికేశన్ ల శాఖ సహాయ మంత్రి  శ్రీ మనోజ్ సిన్హా పాలుపంచుకొన్నారు. శ్రీ విజయ్ బహుగుణ, ఇంకా డాక్టర్ రీతా బహుగుణ లు సహా శ్రీ బహుగుణ కుటుంబానికి చెందిన ఇతర సభ్యులు కూడా ఈ కార్యక్రమానికి హాజరయ్యారు.
(
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19పై తాజా సమాచారం
కోవిడ్-19 నిరోధం, నియంత్రణ, నిర్వహణపై దేశవ్యాప్తంగా కేంద్ర, రాష్ట్ర, కేంద్రపాలిత ప్రాంత ప్రభుత్వాలు సంయుక్తంగా అనేకరకాల చర్యలు తీసుకోవడంతోపాటు ఉన్నతస్థాయిలో అనుక్షణం పర్యవేక్షిస్తున్నాయి. ఈ నేపథ్యంలో గౌరవనీయులైన ప్రధానమంత్రి శ్రీ నరేంద్ర మోదీ అధ్యక్షతన ఇవాళ దృశ్య-శ్రవణ మాధ్యమంద్వారా రాష్ట్రాల/కేంద్రపాలిత ప్రాంతాల ముఖ్యమంత్రులతో ఉన్నతస్థాయి సమీక్ష సమావేశం జరిగింది. జిల్లాల స్థాయిలో సంక్షోభ నివారణ దిశగా నిర్ధారణ పరీక్ష, ఏకాంత చికిత్స, దిగ్బంధ పర్యవేక్షణలపై దృష్టి సారించాలని ఈ సందర్భంగా ఆయన రాష్ట్రాలకు సూచించారు. ప్రభుత్వ-ప్రైవేటు, స్వచ్ఛంద సంస్థల సహకారంతో వివిధ చర్యలద్వారా ఆరోగ్య సంరక్షణ రంగ మావన వనరుల స్థాయిని పెంచాలని రాష్ట్రాలను కోరారు. కరోనా వైరస్ నిరోధం, నియంత్రణ కోసం తీసుకుంటున్న పలురకాల చర్యల గురించి గౌరవనీయులైన ప్రధానమంత్రికి ఆయా రాష్ట్రాల ముఖ్యమంత్రులు వివరించారు. దీంతోపాటు మానసిక-సామాజిక సంక్షేమ కోసం తగిన చర్యలు తీసుకుంటున్నట్లు తెలిపారు.
మరోవైపు గౌరవనీయ సుప్రీం కోర్టు ఆదేశాల మేరకు- కరోనా వైరస్పై ప్రజానీకంలో భయాందోళనలు సృష్టించే బూటకపు వార్తలు, కథనాల నిరోధానికి కఠిన చర్యలు తీసుకోవాలని రాష్ట్రాలకు సూచించారు. దీంతోపాటు కేంద్ర ఆరోగ్య-కుటుంబ సంక్షేమ మంత్రిత్వశాఖ కోవిడ్-19 రోగులకు రక్తశుద్ధి  సంబంధిత మార్గదర్శకాలను జారీచేసింది. ఇందుకోసం www.mohfw.gov.in వెబ్సైట్ను చూడవచ్చు. అలాగే ‘నిమ్హాన్స్’ సహకారంతో పిల్లలు, వృద్ధులలో ఆదుర్దా-మానసిక ఒత్తిడి నివారణ కోసం తీసుకోవాల్సిన సాధారణ చర్యలను సిఫారసు చేసింది. అంతేకాకుండా 080-46110007 నంబరుతో మానసిక-సామాజిక అంశాల సహాయ కేంద్రాన్ని ఏర్పాటు చేసినట్లు తెలిపింది.
దేశవ్యాప్తంగా ఇప్పటివరకూ అందిన సమాచారం మేరకు కోవిడ్-19 నిర్ధారిత కేసుల సంఖ్య 1,965 కాగా- 50 మరణాలు నమోదయ్యాయి. గడచిన 24 గంటల్లో 328 కేసులు నమోదవగా, 12 తాజా మరణాలు సంభవించాయని, 151 మంది వైరస్ బారినుంచి కోలుకుని, ఆస్పత్రుల నుంచి ఇళ్లకు వెళ్లారని సమాచారం అందింది. కోవిడ్-19పై అధికారిక, తాజా వివరాల కోసం https://www.mohfw.gov.in/వెబ్సైట్ను ఎప్పుడైనా చూడవచ్చు. సాంకేతిక సందేహాలపై technicalquery.covid19[at]gov[dot]in ఈ-మెయిల్, మార్గదర్శకాలకు https://www.mohfw.gov.in/ వెబ్సైట్, ఇతర అంశాల కోసం ncov2019[at]gov[dot]inని చూడవచ్చు. కోవిడ్-19 సంబంధిత సందేహాలపై +91-11-23978046 లేదా 1075 ఉచిత నంబర్లకు ఫోన్ చేయవచ్చు. అలాగే రాష్ట్రాలు/కేంద్రపాలిత సహాయ కేంద్రాల నంబర్లు https://www.mohfw.gov.in/pdf/coronvavirushelplinenumber.pdfలో లభ్యమవుతాయి.
ప్రధాన మంత్రి కార్యాలయం
పండిట్ భీమ్ సేన్ జోషి శతజయంతి సందర్భంగా ఆయనను స్మరించుకున్న ప్రధానమంత్రి శ్రీ నరేంద్ర మోదీ
పండిట్ భీమ్ సేన్ జోషి శతజయంతి సందర్భంగా ప్రధానమంత్రి శ్రీ నరేంద్ర మోదీ ఆయనను స్మరించుకున్నారు. ఈ సందర్భగా ఆయన ఒక ట్వీట్ చేస్తూ,
పండిట్ భీం సేన్ జోషి జి శత జయంతి సందర్భంగా వారిని స్మరించుకుంటున్నాను. వారు తమ కార్యకలాపాల ద్వారా భారతీయ సంస్కృతి, సంగీతానికి ప్రాచుర్యం కల్పించేందుకు చెప్పుకోదగిన కృషి చేశారు. వారు తమ కచేరిల ద్వారా మన దేశాన్ని కూడాదగ్గర చేశారు. అని పేర్కొన్నారు.
జల శక్తి మంత్రిత్వ శాఖ
నదుల ప్రక్షాళన పథకాలు
మురుగునీరు & పారిశ్రామిక వ్యర్థాలను నదుల్లోకి & ఇతర నీటి వనరుల్లోకి, తీర ప్రాంత జలాలు లేదా భూమిలోకి విడుదల చేయడానికి ముందు నిర్దేశిత నిబంధనల ప్రకారం శుద్ధి జరిగేలా చూసుకోవడం, జల కాలుష్య నియంత్రణ రాష్ట్రాలు/కేంద్రపాలిత ప్రాంతాలు , స్థానిక సంస్థలు, పారిశ్రామిక సంస్థల బాధ్యత. గుర్తించిన నదుల్లో కాలుష్య నివారణకు ఆర్థిక & సాంకేతిక సహాయాన్ని అందించడం ద్వారా, రాష్ట్రాలు/కేంద్రపాలిత ప్రాంతాల ప్రయత్నాలకు 'జల వనరులు, నదుల అభివృద్ధి & గంగ పునరుజ్జీవన' విభాగం  తోడుగా నిలుస్తోంది. దేశంలోని గంగా పరీవాహక ప్రాంతంలోని నదుల కోసం నమామి గంగే, ఇతర నదుల కోసం కేంద్ర ప్రాయోజిత జాతీయ నదుల పరిరక్షణ పథకం  ద్వారా సాయం అందిస్తోంది.
ఇప్పటివరకు, 16 రాష్ట్రాల్లోని 80 పట్టణాల్లో ఉన్న 36 నదుల్లోని కలుషిత ప్రాంతాల ప్రక్షాళలను ఎన్ఆర్సీపీ కవర్ చేసింది. దీని ప్రాజెక్ట్ వ్యయం రూ.6248.16 కోట్లు. దీని ద్వారా రోజుకు 2745.7 మిలియన్ లీటర్ల  సామర్థ్యంతో మురుగునీటి శుద్ధి జరిగింది. 5269.87 ఎంఎల్డీ మురుగునీటి శుద్ధి కోసం 177 ప్రాజెక్టులు, 5,213 కి.మీ. మురుగునీటి నెట్వర్క్ సహా నమామి గంగే కార్యక్రమం కింద మొత్తం 409 ప్రాజెక్టుల కోసం మంజూరు చేసిన నిధులు రూ. 32,912.40 కోట్లు.
వీటికి అదనంగా, అటల్ మిషన్ ఫర్ రిజువెనేషన్ & అర్బన్ ట్రాన్స్ఫర్మేషన్ , గృహ నిర్మాణ & పట్టణ వ్యవహారాల మంత్రిత్వ శాఖకు చెందిన స్మార్ట్ సిటీస్ మిషన్ వంటి కార్యక్రమాల కింద మురుగునీటి మౌలిక సదుపాయాలు ఏర్పాటయ్యాయి.
2022 నవంబర్లో సీపీసీబీ ప్రచురించిన తాజా నివేదిక ప్రకారం, 2018లో ప్రచురించిన 351 కలుషిత నదీ ప్రాంతాల్లో  106 ప్రాంతాలు తాజా జాబితా నుంచి తొలగించడం జరిగింది, 74 పీఆర్ఎస్ల్లో మెరుగుదల కనిపించింది.
జల్ శక్తి శాఖ సహాయ మంత్రి శ్రీ బిశ్వేశ్వర్ తుడు ఈ సమాచారాన్ని ఇవాళ లోక్సభలో లిఖితపూర్వక సమాధానం రూపంలో అందించారు.
ప్రధాన మంత్రి కార్యాలయం
సౌరాష్ట్రపటేల్ సేవా సమాజ్ సూరత్ లో నిర్మించిన హాస్టల్ ఫేజ్-1 కు అక్టోబర్ 15 న భూమి పూజ కార్యక్రమాన్ని నిర్వహించనున్న ప్రధాన మంత్రి
సౌరాష్ట్ర పటేల్ సేవా సమాజ్ సూరత్ లో నిర్మించిన హాస్టల్ ఫేజ్-1  తాలూకు భూమి పూజ కార్యక్రమాన్ని ప్రధాన మంత్రి శ్రీ నరేంద్ర మోదీ అక్టోబర్ 15 న ఉదయం 11:00 గంటల కు వీడియో కాన్ఫరెన్స్ మాధ్యమం ద్వారా నిర్వహించనున్నారు.
ఈ హాస్టల్ భవనం లో సుమారు 1500 మంది విద్యార్థుల కు బస చేయడానికి తగిన సౌకర్యాలు ఉన్నాయి. ఈ హాస్టల్ భవనం లో ఒక సభాభవనం తో పాటు విద్యార్థుల కోసమే ఏర్పాటు చేసిన ఒక గ్రంథాలయం కూడా ఉంది. సుమారు 500 మంది బాలికల కోసం హాస్టల్ ఫేజ్-2 నిర్మాణ పనులు రాబోయే సంవత్సరం లో ఆరంభం కానున్నాయి
సౌరాష్ట్ర పటేల్ సేవా సమాజ్ ను గురించి
ఇది 1983వ సంవత్సరం లో ఏర్పాటు చేసిన ఒక నమోదిత ట్రస్టు. సమాజం లోని బలహీన వర్గాల లో విద్య పరమైనటువంటి మరియు సామాజిక పరమైనటువంటి పరివర్తన కు దోహద పడడం దీని ప్రధానోద్దేశ్యం గా ఉంది. ఇది విద్యార్థుల ను వివిధ పోటీ పరీక్ష ల కోసం సన్నద్ధం చేయడం లో సహాయకారి గా ఉండటమే కాకుండా వారికి నవ పారిశ్రామికత్వం, ఇంకా నైపుణ్య అభివృద్ధి లకు సంబంధించిన ఒక వేదిక ను కూడా సమకూర్చుతుంది.
గుజరాత్ ముఖ్యమంత్రి కూడా ఈ కార్యక్రమం లో పాలుపంచుకోనున్నారు.
(
ప్రధాన మంత్రి కార్యాలయం
పండిత్ జస్ రాజ్ కన్నుమూత పట్ల సంతాపం వ్యక్తం చేసిన ప్రధాన మంత్రి
పండిత్ జస్ రాజ్ గారి మరణం పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
‘‘పండిత్ జస్ రాజ్ గారి దురదృష్టకరమైనటువంటి మరణం తో భారతీయ సాంస్కృతిక రంగం లో ఒక లోతయిన శూన్యం ఏర్పడింది. ఆయన యొక్క సమర్పణ లు శ్రేష్ఠమైనవి మాత్రమే కాదు, అనేక మంది ఇతర గాయకుల కు మరియు గాయనుల కు ఓ అసాధారణమైనటువంటి గురువు గా కూడాను ఆయన గుర్తింపు ను తెచ్చుకొన్నారు. ఆయన కుటుంబాని కి మరియు ప్రపంచ వ్యాప్తం గా ఉన్న ఆయన ప్రశంసకుల కు ఇదే నా సంతాపం. ఓమ్ శాంతి’’ అని ఒక సందేశం లో ప్రధాన మంత్రి పేర్కొన్నారు.
The unfortunate demise of Pandit Jasraj Ji leaves a deep void in the Indian cultural sphere. Not only were his renditions outstanding, he also made a mark as an exceptional mentor to several other vocalists. Condolences to his family and admirers worldwide. Om Shanti.
pic.twitter.com/6bIgIoTOYB
— Narendra Modi  August 17, 2020
(
ప్రధాన మంత్రి కార్యాలయం
ఉత్తర్ ప్రదేశ్ ప్రభుత్వ మంత్రిమండలి తో సమావేశమైన ప్రధాన మంత్రి
ప్రధాన మంత్రి శ్రీ నరేంద్ర మోదీ ఉత్తర్ ప్రదేశ్ ప్రభుత్వ మంత్రివర్గం తో సమావేశమయ్యారు. వారంతా సుపరిపాలన ను మరింత గా ముందుకు తీసుకుపోవడానికి మరియు పౌరుల కు ‘జీవన సౌలభ్యాని’కి సంబంధించిన అనేక అంశాల పై చర్చించారు.
ప్రధాన మంత్రి ఒక ట్వీట్ లో -
‘‘ఉత్తర్ ప్రదేశ్ ప్రభుత్వ మంత్రివర్గం తో విస్తారం గా చర్చించాను. మేం అందరం సుపరిపాలన ను ముందుకు తీసుకుపోవడానికి మరియు పౌరుల ‘జీవన సౌలభ్యా’న్ని మరింత గా పెంపొందింపచేయడాని కి సంబంధించిన అనేక అంశాల ను చర్చించాం’’ అని పేర్కొన్నారు.
(
ప్రధాన మంత్రి కార్యాలయం
ఇంటర్ నేశనల్ డెయరి ఫెడరేశన్ వరల్డ్ డెయరి సమిట్ 2022 ను సెప్టెంబర్ 12వ తేదీ న ప్రారంభించనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ ఇంటర్ నేశనల్ డెయరి ఫెడరేశన్ వరల్డ్ డెయరి సమిట్  2022 ను 2022 సెప్టెంబర్ 12వ తేదీ న ఉదయం సుమారు పదిన్నర గంటల వేళ లో గ్రేటర్ నొయెడా లోని ఇండియా ఎక్స్ పో సెంటర్ ఎండ్ మార్ట్ లో ప్రారంభించనున్నారు.
నాలుగు రోజుల పాటు అంటే సెప్టెంబర్ 12వ తేదీ మొదలుకొని సెప్టెంబర్ 15వ తేదీ వరకు జరుగనున్న ఐడిఎఫ్ డబ్లుడిఎస్ 2022 లో ‘పోషణ మరియు బ్రతుకుతెరువు ల కోసం పాడి పరిశ్రమ’ అనే ఇతివృత్తం పై సమాలోచనలు చేయడం కోసం ప్రపంచ దేశాల లోని మరియు భారతదేశం లోని పాడి పరిశ్రమ తో సంబంధం కలిగివున్న పారిశ్రామికవేత్త లు, నిపుణులు, రైతు లు మరియు విధాన రూపకర్త లు సహా అన్ని పక్షాల వారు గుమికూడనున్నారు. ఐడిఎఫ్ డబ్లుడిఎస్ 2022 లో 50 దేశాల కు చెందిన సుమారు 1500 మంది పాలుపంచుకొంటారన్న సూచన లు ఉన్నాయి. కడపటి శిఖర సమ్మేళనాన్ని ఇంచుమించు అర్థ శతాబ్ది కిందట, 1974వ సంవత్సరం లో, నిర్వహించడమైంది.
భారతదేశం లో పాడి పరిశ్రమ కు ఒక రకమైనటువంటి విశిష్టత ఉంది. అది ఏమిటి అంటే, ఈ పరిశ్రమ ఒక సహకార నమూనా పై ఆధారపడింది. ఈ పరిశ్రమ చిన్న పాడి రైతుల కు, సన్నకారు, పాడి రైతుల కు, ప్రత్యేకించి మహిళల కు సాధికారిత ను కల్పిస్తున్నది. ప్రధాన మంత్రి దృష్టి కోణం నుండి ప్రేరణ ను పొంది, ప్రభుత్వం పాడి రంగానికి ప్రోత్సాహాన్ని ఇవ్వడం కోసం అనేక విధాలైన చర్యల ను తీసుకొంది. తత్ఫలితం గా గడచిన ఎనిమిది సంవత్సరాల లో పాల ఉత్పత్తి లో 44 శాతాని కి కన్నా ఎక్కువ వృద్ధి గా నమోదు అయింది. ప్రపంచ పాల పరిశ్రమ లో ఇంచుమించు 23 శాతాని కి సమానం అయినటువంటి వాటా ను కలిగివున్న భారతదేశ పాడి పరిశ్రమ యొక్క సాఫల్య గాథ ను ఐడిఎఫ్ డబ్లుడిఎస్ 2022 లో కళ్ళకు కట్టడం జరుగుతుంది. ప్రతి సంవత్సరం లో దాదాపు 210 మిలియన్ టన్నుల పాలు భారతదేశం లో ఉత్పత్తి అవుతున్నాయి. అంతేకాక దీని తో 8 కోట్ల పై చిలుకు పాడి రైతుల కు సాధికారిత ప్రాప్తిస్తున్నది. ప్రపంచం లోని అత్యుత్తమమైనటువంటి పద్ధతుల ను గురించి భారతదేశం పాడి రైతులు తెలుసుకోవడం లో ఈ శిఖర సమ్మేళనం సహాయకారి కాగలదు.
భారత పోటీ ప్రోత్సాహక సంఘం
జెనరాలి పార్టిసిపేషన్స్ నెదర్లాండ్స్ ఎన్.వి. ద్వారా ఫ్యూచర్ జెనరాలి ఇండియా ఇన్సూరెన్స్ కంపెనీ లిమిటెడ్లో ఈక్విటీ వాటాను కొనుగోలు చేయడానికి సీసీఐ ఆమోదం
ఫ్యూచర్ జెనరాలి ఇండియా ఇన్సూరెన్స్ కంపెనీ లిమిటెడ్లో జెనరాలి పార్టిసిపేషన్స్ నెదర్లాండ్స్ ఎన్.వీ ద్వారా ఈక్విటీ వాటాను కొనుగోలు చేయడాన్ని కాంపిటీషన్ కమిషన్ ఆఫ్ ఇండియా  ఆమోదం తెలిపింది. జెనరాలి పార్టిసిపేషన్స్ నెదర్లాండ్స్ ఎన్.వీ.  అనేది జెనరాలి గ్రూప్ ఆఫ్ కంపెనీల యొక్క అంతిమ మాతృ సంస్థ అయిన అసిస్క్యురాజియోనీ జెనరలీ ఎస్.పి.ఏ  యొక్క పూర్తి-యాజమాన్య అనుబంధ సంస్థ. జెనరాలి గ్రూప్ అనేది గ్లోబల్ ఇన్సూరెన్స్ ప్రొవైడర్ మరియు ఎఫ్జీఐఐసీ ద్వారా భారతదేశంలో సాధారణ బీమా పరిశ్రమలో ఉంది. ఫ్యూచర్ జెనరాలి ఇండియా ఇన్సూరెన్స్ కంపెనీ లిమిటెడ్  అనేది భారతదేశంలో జీవన బీమేతర లేదా సాధారణ బీమా సేవలను అందించడంలో నిమగ్నమై ఉన్న సాధారణ బీమా సంస్థ. ప్రతిపాదిత కలయిక ఎప్జీఐఐసీ యొక్క ప్రస్తుత వాటాదారు అయిన జీపీఎన్ ద్వారా ఎప్జీఐఐసీ యొక్క వాటాల కొనుగోలుకు సంబంధించినది. జీపీఎన్ సుమారుగా పొందాలని ప్రతిపాదించింది. ఎప్జీఐఐసీ యొక్క ఈక్విటీ షేర్ క్యాపిటల్లో 25% ఫ్యూచర్ ఎంటర్ప్రైజెస్ లిమిటెడ్ కలిగి ఉంది, దీని ప్రకారం ఎప్జీఐఐసీ లో జీపీఎన్ యొక్క మొత్తం  వాటా 49% నుండి సుమారుగా 74 శాతానికి పెరుగనుంది. ఈ వ్యవహారానికి సంబంధించిన యొక్క వివరణాత్మక ఆర్డర్ వెలువడాల్సి ఉంది.